Zberový  dvor  pre  separovaný  a biologický  odpad  nové  mesto  nad  váhom

Z Á V E R E Č N É    S T A N O V I S K O
(Číslo: 2928/07 - 3.5/hp)

vydané Ministerstvom životného prostredia SR podľa zákona  č. 24/2006 Z. z. 
o posudzovaní vplyvov na životné prostredie a o zmene a doplnení niektorých zákonov.

I.	ZÁKLADNÉ ÚDAJE O NAVRHOVATEĽOVI

1.	Názov
Mesto Nové Mesto nad Váhom

2.	Identifikačné číslo
 	00 311 863

3.	Sídlo 			
  	Ulica Čsl. armády 1, 915 01 Nové Mesto nad Váhom

II. ZÁKLADNÉ ÚDAJE O NAVRHOVANEJ ČINNOSTI

1.	Názov
Zberový dvor pre separovaný a biologický odpad Nové Mesto nad Váhom
  
2.	Účel
Účelom navrhovanej činnosti je výstavba zberového dvora pre:
·	Zhromažďovanie separovaných problémových zložiek komunálnych odpadov.
·	Vybudovanie technologickej linky na dotrieďovanie odpadov zo separovaného zberu.
·	Zhodnotenie biologického odpadu kompostovaním.

3.	Užívateľ
Užívateľom navrhovanej činnosti bude Mesto Nové Mesto nad Váhom. 

4.	Umiestnenie 
	Navrhovaná činnosť bude umiestnená v Trenčianskom kraji, v okrese Nové Mesto nad Váhom, v meste Nové Mesto nad Váhom, na katastrálnom území Nové Mesto nad Váhom, v existujúcom priemyselnom areáli na pozemkoch par. č. 2455, 2454, ktoré sú vedené ako zastavané plochy a ostatné plochy. Stavba haly sa pôvodne využívala ako kotolňa CZT.

5.	Termín začatia a ukončenia činnosti
Začatie výstavby:	     2007
Ukončenie výstavby:	06/2008
Zahájenie prevádzky: 	07/2008
Ukončenie prevádzky:	bez časovo ohraničenej doby

6. Stručný opis technického a technologického riešenia
Navrhované technické riešenie zabezpečí vytvorenie centrálneho zariadenia separovaného zberu a zariadenia na nakladanie s odpadmi. Zberový dvor bude zabezpečovať :
·	odber odpadov od občanov, sústredenie odpadov a ich dočasné skladovanie,
·	dotrieďovanie odpadov zo separovaného zberu,
·	vytvorenie podmienok pre kompostovanie biologicky rozložiteľného odpadu.
Odpady budú v zberovom dvore zhromažďované podľa jednotlivých druhov v kontajneroch pod prístreškom alebo v sklade odpadov a odvážané budú podľa podmienok dohodnutých s odberateľmi. Kapacita skladu odpadov je 192 t odpadov ročne. 
Výslednými produktmi dotrieďovacej linky budú pretriedené odpady upravené lisovaním, zviazané do balíkov a pripravené na odber podľa podmienok dohodnutých s  odberateľmi. Požadovaná kapacita dotrieďovacej linky je 1688 až 1940 t ročne.  
Kompostáreň bude spracovávať 2500 t biologicky rozložiteľných odpadov ročne a produkovať cca 1350 t kompostu ročne. Výsledným produktom bude kompost, ktorý bude využívaný pri zriaďovaní a údržbe verejnej zelene a rekultivácii pozemkov v rámci mesta.  
	Navrhované činnosti významným spôsobom prispievajú k znižovaniu množstva komunálnych odpadov ukladaných na skládkach. Sekundárne dochádza k ďalšiemu pozitívnemu vplyvu na životné prostredie, ktorým je šetrenie primárnych zdrojov surovín.
Činnosti, ktoré sú predmetom navrhovanej činnosti, sa budú realizovať v existujúcom areáli bývalej kotolne CZT v pôvodných stavbách a na plochách, ktoré budú zrekonštruované alebo dobudované. Časť stavieb bude zdemolovaná a zvyšky technického zariadenia budov budú zdemontované. 
V rámci zberového dvora sa budú vykonávať činnosti zhodnocovania odpadov zaradené podľa prílohy č. 2 zákona ako položky: 
R 12 	Úprava odpadov určených na spracovanie niektorou z činností R 1 až R 11 
(predovšetkým R 11), 
V prístrešku na odpady sa plánuje zhromažďovať a skladovať nasledujúce separované odpady:
Por.. číslo	Kat. číslo	Názov odpadu	Kategória odpadu	
1	20 01 01	Papier a lepenka	O	
2	20 01 39	Plasty	O	
3	20 01 02	Sklo	O	
4	20 01 11	Textílie	O	
5	15 01 05	Kompozitné obaly	O	
pneumatiky, podrvený veľkoobjemový odpad, zlisovaný textilný odpad, zlisovaný papier - kartóny, zlisovaný papier - ostatný, zlisované plasty PET, zlisované ostatné plasty, polystyrén, kompozitné obaly (tetrapack).
V zberovom dvore budú vytvorené podmienky pre príjem separovaných komunálnych odpadov, ich evidenciu a dočasné skladovanie. Kapacita zberového dvora bude slúžiť pre potreby mesta. Pre účely realizácie navrhovanej činnosti bude využitá existujúca nízka sociálna budova, ktorá bude prestavaná na sklad odpadov, monoblok kotolne, kde sa umiestni dotrieďovacia linka a bude vybudovaný prístrešok s deliacimi stenami a spevnené plochy. Niektoré druhy odpadov budú pretriedené a upravené lisovaním podľa podmienok dohodnutých s odberateľmi. Na manipuláciu s lisovanými odpadmi sa bude používať motorový vysokozdvižný vozík s nosnosťou do 2 t. Dotrieďovanie odpadov sa bude vykonávať na triediacej linke, ktorá bude umiestnená v uzatvorenej hale. Dotrieďovať sa bude papier, plasty a kompozitné obaly. Triediaca linka pozostáva zo šikmého príjmového dopravníka s podúrovňovou násypkou a vodorovného triediaceho pásu. Obsluha triediaceho pásu bude na zateplenej plošine s dvojicou schodísk. Pozdĺž dopravníka budú rozmiestnené 2 x 4 šachty pre vytriedený materiál. Separovaný druh odpadu bude vysýpaný na voľnú betónovú plochu a nahŕňaný čelným nakladačom do násypky príjmového dopravníka. Odtiaľ bude padať na triediaci pás a potom vytriedený do bigbagov zavesených na rámy pod šachtami. Odpad v bigbagoch sa bude premiestňovať vysokozdvižným vozíkom do určeného priestoru haly. Po nazhromaždení dostatočného množstva odpadu, sa odpad zlisuje do balíkov a vloží do boxov pod prístreškom. 

R 13 	Skladovanie odpadov pred použitím niektorej z činností R 1 až R 12.
V sklade odpadov sa plánuje zhromažďovať a skladovať nasledujúce separované odpady:
Por.. číslo	Kat. číslo	Názov odpadu	Kategória odpadu	
1	20 01 14	Kyseliny	N	
2	20 01 15	Zásady	N	
3	20 01 21	Žiarivky a iný odpad obsahujúci ortuť	N	
4	20 01 26	Oleje a tuky iné ako uvedené v 20 01 25	N	
5	20 01 27	Farby, tlač. Farby, lepidlá a živice obsahujúce nebezpečné látky	N	
6	20 01 33	Batérie a akumulátory	N	
7	20 01 36	Vyradené elektrické zariadenia iné ako uvedené v 20 01 21,  20 0123, 2001 35	O	
8	16 01 03	Opotrebované pneumatiky	O	
9	15 01 10	Obaly obsahujúce zvyšky NL alebo kontaminované NL	N	

R 3 	Recyklácia alebo spätné získavanie organických látok, ktoré sa nepoužívajú ako rozpúšťadlá (vrátane kompostovania a iných biologických transformačných procesov),
Za účelom kompostovania sa budú upravovať biologicky rozložiteľné odpady zaradené ako druhy:
Por.. číslo	Kat. číslo	Názov odpadu	Kategória odpadu	
2	20 02 01	Biologicky rozložiteľný odpad zo záhrad a parkov vrátane cintorínov	O	
3	20 03 02	Odpad z trhovísk	O	
4	20 01 38	Drevo, drevený odpad / piliny hobliny /	O	

Vzniknutý kompost bude využívaný pri zriaďovaní a údržbe verejnej zelene a na
rekultiváciu pozemkov v rámci mesta.
V kompostárni bude použité otvorené kompostovanie s mechanickým prevzdušňovaním. Kompostáreň z hľadiska manipulácie s odpadmi bude mať:
·	plochu pre príjem, dočasné uloženie odpadov a pre spracovanie odpadov /drvenie, homogenizácia, prípadne dovlhčovanie/;
·	plochu na ktorej prebieha vlastný proces degradácie odpadov a dozrievanie kompostu.
Pre účely kompostovania bude vybudovaná betónová plocha, ktorá bude vyspádovaná a zaústená do zbernej nádrže. Vedľa kompostoviska bude osadená záchytná nádrž na priesakové vody opatrená prečerpávacou šachtou. Priesakové vody budú využívané na zvlhčovanie zakládky kompostu.
Všetky spevnené a manipulačné plochy, na ktorých sa bude manipulovať s nebezpečnými látkami, alebo sa tieto budú na nich skladovať, budú zabezpečené izoláciou voči priesaku nebezpečných látok do podzemných a povrchových vôd.
Kompostáreň bude vybavená nasledovnými technologickými zariadeniami:
·	drviace zariadenie,
·	triediace zariadenie - bubnový triedič,
·	čelný nakladač - manipulácia s odpadmi,
·	prekopávač kompostu - /traktor + prídavné zariadenie/, 
·	kontajner na ukladanie odpadu nevhodného na kompostovanie, ktorý sa dostane do kontajnerov na biologický odpad pri separovanom zbere.
Pre kompostáreň bude vypracovaný technologický postup kompostovania v ktorom budú stanovené pokyny na spracovanie odpadov, homogenizáciu odpadov, založenie zakládky kompostu, termíny merania teploty v zakládke, termíny prehŕňania kompostu a požiadavky na kontrolu kvality kompostu.
Spracovateľská kapacita zariadenia je daná technickými a výkonnými parametrami dotrieďovacej linky, veľkosťou plochy kompostárne, typom používaných mechanizmov a techniky kompostovania a objemovými parametrami skladov pri dodržaní prevádzkovo- technických podmienok skladovania. 

III. OPIS PRIEBEHU POSUDZOVANIA

1.	Vypracovanie správy o hodnotení 
Zámer navrhovanej činnosti „Zberový dvor pre separovaný a biologický odpad Nové Mesto nad Váhom“ (ďalej len „zámer“) vypracovala v septembri 2006 spoločnosť PIO KERAMOPROJEKT, a. s., Dolný Šianec 1013/1, 911 48 Trenčín, zastúpená riešiteľkou spoločnosti Ing. Annou Bunovou.  

2. Rozoslanie a zverejnenie správy o hodnotení 
Navrhovateľ, mesto Nové Mesto nad Váhom, predložil zámer vypracovaný podľa § 22 ods. 1 ods. 4 a ods. 5 a prílohy č. 8 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“) Ministerstvu životného prostredia SR, odboru posudzovania vplyvov na životné prostredie (ďalej len „MŽP SR“), listom zo dňa 31. 1. 2007.
MŽP SR rozoslalo zámer podľa § 23 ods. 1 zákona na zaujatie stanoviska týmto zainteresovaným subjektom: rezortnému orgánu (MŽP SR, odbor odpadového hospodárstva), povoľujúcemu orgánu a dotknutej obci (Obvodný úrad životného prostredia v Novom Meste nad Váhom, mesto Nové Mesto nad Váhom), dotknutým orgánom (Regionálny úrad verejného zdravotníctva so sídlom v Trenčíne; Úrad Trenčianskeho samosprávneho kraja; Krajský úrad životného prostredia v Trenčíne; Obvodný úrad v Novom Meste nad Váhom, odbor krízového riadenia; Obvodný úrad pre cestnú dopravu a pozemné komunikácie v Novom Meste nad Váhom; Okresné riaditeľstvo Hasičského a záchranného zboru v Novom Meste nad Váhom). Zámer bol tiež zaslaný na zaujatie stanoviska Slovenskej agentúre životného prostredia v Banskej Bystrici. K zámeru sa vyjadrila podľa § 27 zákona aj mimovládna organizácia podporujúca ochranu životného prostredia - občianske združenie Brečtan, o. z., so sídlom Nové Mesto nad Váhom, Hurbanova 14, PSČ: 915 01.   
Zámer bol zverejnený podľa § 23 ods. 1 zákona dňa 8. 2. 2007 na stránke MŽP SR www.enviroportal.sk <http://www.enviroportal.sk>. Následne bola verejnosť dotknutého mesta Nové Mesto nad Váhom, oboznámená so zámerom podľa § 23 ods. 3 zákona spôsobom v mieste obvyklým. Mestský úrad v Novom Meste nad Váhom informoval verejnosť oznamom na svojich úradných tabuliach, o možnosti nahliadnutia do zámeru a zaslania písomných stanovísk k zámeru. Oznam bol na  úradnej tabuli bol vyvesený od  9.  2.  2007 do 1.  3. 2007. 
Navrhovaná činnosť, spĺňa kritéria podľa § 18 ods. 1 zákona, zaraďuje sa podľa  prílohy č. 8 zákona do kapitoly 9  Infraštruktúra, položka č. 5  Zariadenia na zneškodňovanie ostatných odpadov spaľovaním, alebo zariadenia na úpravu, spracovanie a zhodnocovanie ostatných odpadov, časť A, a preto podlieha bez limitu povinnému hodnoteniu.    
           Na základe odôvodnenej písomnej žiadosti navrhovateľa, MŽP SR upustilo od požiadavky variantného riešenia navrhovanej činnosti podľa § 22, ods. 7 zákona  listom  č. 2928/07 - 3.5/hp  zo  dňa  6.  2. 2007. 
           Dňa 6. 3. 2007 sa na MŽP SR konalo prerokovanie rozsahu hodnotenia a časového harmonogramu pre navrhovanú činnosť podľa § 30 zákona. Účastníci rokovania (podľa prezenčnej listiny) boli oboznámení s priebehom procesu posudzovania navrhovanej činnosti podľa zákona a stanoviskami, ktoré boli MŽP SR doručené k zámeru podľa § 23 ods. 3 a 4 zákona. MŽP SR nebolo doručené žiadne záporné stanovisko. Vzhľadom na postačujúce údaje uvedené v zámere  podľa § 22 zákona a vzhľadom na charakter, rozsah a predpokladané vplyvy navrhovanej činnosti, MŽP SR v spolupráci s rezortným orgánom a povoľujúcim orgánom určilo podľa § 32 zákona, že správu o hodnotení nie je potrebné vypracovať. MŽP SR o tejto skutočnosti informovalo všetkých účastníkov procesu posudzovania listom č. 2928/07-3.5/hp zo dňa 19. 3. 2007. V ďalších krokoch procesu posudzovania správu o hodnotení nahrádzal zámer. Na ďalší postup hodnotenia sa primerane použili ustanovenia § 33 až 39 zákona. 
           MŽP SR požiadalo podľa § 32 zákona navrhovateľa, aby v spolupráci s dotknutou obcou, bez zbytočného odkladu informovali verejnosť, spôsobom v mieste obvyklým, že správu o hodnotení navrhovanej činnosti nie je potrebné vypracovať a  zároveň požiadalo dotknutú obec, aby podľa § 34 ods. 1 zákona do 3 dní od doručenia oznámenia informovala o tom verejnosť a aby zároveň verejnosti oznámila, kedy a kde je možné do zámeru nahliadnuť, robiť z neho výpisy, odpisy, alebo na vlastné náklady zhotoviť kópie. Mesto Nové Mesto nad Váhom, ako dotknutá obec, podľa § 34 zákona informovala verejnosť o uvedenej skutočnosti oznamom na štyroch úradných tabuliach.

3. Prerokovanie správy o hodnotení s verejnosťou a závery prerokovania

Navrhovaná činnosť bola podľa § 34 ods. 2 až 5 zákona prerokovaná s verejnosťou na verejnom prerokovaní dňa 10. 4. 2007, ktoré sa uskutočnilo v budove mestského úradu v Novom Meste nad Váhom. Termín a miesto konania verejného prerokovania oznámila dotknutá obec verejnosti spôsobom v mieste obvyklým - oznamom na úradných tabuliach mesta.
Na verejné prerokovanie boli pozvánkou zo dňa 26. 3. 2007 okrem verejnosti pozvaní zástupcovia všetkých orgánov zúčastnených v procese posudzovania navrhovanej činnosti tzn. príslušného a rezortného orgánu, povoľujúceho orgánu a dotknutých orgánov.
Úvodom boli prítomní stručne oboznámení s doterajším priebehom procesu posudzovania podľa zákona.
Spracovateľka zámeru Ing. Jolana Blažová informovala o navrhovanej činnosti a jej predpokladaných vplyvoch na životné prostredie. Následne bol prezentovaný aj materiál ako podklad na prediskutovanie rozpracovaných pripomienok a požiadaviek vyplývajúcich zo stanovísk k zámeru doručených na MŽP SR od účastníkov procesu posudzovania. Hlavné okruhy otázok sa týkali najmä: ● druhov odpadov, ktoré majú byť v kompostárni odpadov zhodnocované a to s ohľadom na Nariadenie Európskeho Parlamentu a  Rady č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu; ●  rekonštrukcie spevnených plôch v areáli; ● rekonštrukcie zbernej nádrže v priestore kompostárne; ● zabezpečenia izolácie všetkých spevnených a manipulačných plôch, na ktorých sa bude manipulovať s nebezpečnými látkami, voči priesaku nebezpečných látok do podzemných a povrchových vôd; ● vykonávania monitoringu kvality podzemných vôd.
	Na otázky účastníkov boli zodpovedané otázky o význame navrhovanej činnosti pre obyvateľov obce.
Na verejnom prerokovaní neboli vznesené žiadne námietky voči realizácii navrhovanej činnosti.
	Podľa § 34 ods. 4 zákona dotknutá obec - Nové Mesto nad Váhom, ktoré je zároveň aj navrhovateľom, vyhotovilo zápis z verejného prerokovania navrhovanej činnosti, ktorý bol, spolu s prezenčnou listinou,  na MŽP SR doručený dňa 20. 4. 2007. 
Na základe výsledkov verejného prerokovania navrhovanej činnosti, ako aj na základe samotného procesu hodnotenia navrhovanej činnosti možno konštatovať, že verejnosť, ktorá využila možnosť vyjadriť sa, nemá námietky k realizácii navrhovanej činnosti.

4. Stanoviská, pripomienky a odborné posudky predložené k správe o hodnotení
V lehote podľa § 23 ods.4 zákona boli na MŽP SR doručené nasledovné písomné stanoviská k zámeru:
Ministerstvo životného prostredia SR, odbor odpadového hospodárstva (list č. 5329/2007 zo dňa 23. 2. 2007)
upozorňuje na dôsledné zváženie navrhovaných druhov odpadov, ktoré majú byť v kompostárni odpadov zhodnocované, a to vzhľadom na Nariadenie Európskeho Parlamentu a  Rady č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu. Uvedené nariadenie ustanovuje podmienky nakladania s tzv. „kuchynským odpadom“ (kat. č. 20 01 08). Kompostovanie „kuchynského odpadu“ 
Uvádza, že navrhovaná činnosť je v súlade s koncepciami odpadového hospodárstva a po vysporiadaní sa s vyššie uvedenými pripomienkami odporúčame navrhovanú činnosť realizovať.
Obvodný úrad životného prostredia Novom Meste nad Váhom (list č OÚŽP/2007/00462 zo dňa 27. 2. 2007)
predložil komplexné stanovisko z hľadiska z hľadiska jednotlivých úsekov ochrany životného prostredia:
Z hľadiska štátnej správy na  úseku ochrany prírody a krajiny: 
konštatuje, že územie navrhovanej činnosti je súčasťou územia s prvým stupňom územnej ochrany prírody a krajiny podľa § 12 zákona č. 543/2002 Z. z. o ochrane prírody a krajiny. Navrhovaná činnosť nezasahuje do žiadneho chráneného územia alebo jeho ochranného pásma, biocentra, biokoridoru ani do iného prvku územného systému ekologickej stability a nie je ani súčasťou navrhovaných vtáčích území ani území európskeho významu.
Z hľadiska štátnej správy na  úseku vodnej správy:
konštatuje, že navrhovaná činnosť nezasahuje do POH II. stupňa vodného zdroja Čachtice prameň „Teplička“. 
Požaduje zabezpečiť podľa platnej legislatívou vo vodnom hospodárstve nepriepustnosť všetkých manipulačných a skladovacích plôch, kde môže dôjsť k manipulácii so škodlivými a obzvlášť škodlivými látkami. 
Požaduje zabezpečiť vysokú účinnosť zariadení na čistenie zrážkových vôd.
Požaduje vykonávať monitoring kvality podzemných vôd.
Požaduje realizovať preventívne opatrenia vo forme havarijného plánu a kvalifikovanej obsluhy.  
Z hľadiska štátnej správy na  úseku odpadového hospodárstva:
Požaduje podľa § 39 ods. 14 (platnosť od roku 2010) zákona č. 223/2001 Z. z. o odpadoch zabezpečiť triedenie v rozsahu minimálne 5 zložiek z komunálneho odpadu - papier, sklo, plasty, biologický odpad a kovy. 
Požaduje, aby bol zoznam odpadov rozšírený o kovy - železné a neželezné. 
Žiada rozšíriť zoznam zbieraných separovaných odpadov o odpady 01 13  Rozpúšťadlá, 
20 01 17 Fotochemické látky, 01 19 Pesticídy, 20 01 023 Vyradené zariadenia obsahujúce chlórfluórované uhľovodíky, 20 01 25 Jedlé oleje a tuky, 20 01 28 Farby, tlačiarenské farby, lepidlá a živice obsahujúce nebezpečné látky, 20 01 29 Detergenty obsahujúce nebezpečné látky, 20 01 20 Detergenty iné ako uvedené v 20 01 29, 20 01 35 Vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné látky. 
Upozorňuje na potrebu vybaviť zberový dvor váhou. 
Navrhuje kapacitu kompostárne zvýšiť na 2500 t/r na základe odborného odhadu. Navrhované množstvo 2000 t/r považuje za nedostatočné a bez rezervy a zároveň upozorňuje, že chýba odborný výpočet kapacity kompostárne.
Žiada, stavebné odpady, ktoré vzniknú pri búracích prácach nevyhovujúcich objektov, zhodnotiť na povolenom zariadení na zhodnocovanie odpadov (drvička stavebných odpadov) vo vzdialenosti do 50 km. 
Navrhuje v okrajových častiach mesta vybudovať zberné priestory, vzhľadom na to, že vzdialenosť do navrhovaného zberového dvora označujú pre občanov ako demotivujúcu.
Navrhuje spracovať spôsob zberu odpadov na území mesta a osvetovú činnosť pre občanov v súvislosti so zberným dvorom, ktorú je potrebné rozbehnúť minimálne 1 rok pred sprevádzkovaním zariadenia.        
Z hľadiska štátnej správy na  úseku ochrany ovzdušia:
konštatuje, že zdrojom znečisťovania ovzdušia bude technológia kompostovania (uvoľňuje sa amoniak a oxid uhličitý) a teplovodná nízkotlaká kotolňa. Pri dodržaní technológie kompostovania sa predpokladá, že nedôjde k zhoršeniu kvality ovzdušia v pracovnej ani obytnej zóne. Navrhujú uvažovať o alternatívnom zdroji slnečnej energie - slnečné kolektory, čím sa predpokladá zníženie emisií zo spaľovania zemného plynu. 
Regionálny úrad verejného zdravotníctva so sídlom v Trenčíne (list č. B/2007/00757-002/214 zo dňa 19. 2. 2007) 
požaduje, spevnené a parkovacie plochy v areáli a zbernú nádrž v priestore kompostárne, realizovať, resp. zrekonštruovať s vhodnou vodonepriepustnou povrchovou úpravou.
Požaduje, aby všetky spevnené a manipulačné plochy, na ktorých sa bude manipulovať s nebezpečnými látkami alebo sa tieto budú na nich skladovať, boli zabezpečené izoláciou voči priesaku nebezpečných látok do povrchových a podzemných vôd.
Žiada pracovné priestory zberného dvora riešiť podľa NV SR č. 391/2006 Z. z. o minimálnych bezpečnostných a zdravotných požiadavkách na pracovisko.  
Zároveň sa uvádza, že zámer nie potrebné posudzovať podľa zákona. 
Krajský úrad životného prostredia v Trenčíne, odbor posudzovania vplyvov (list č. A/2006/008595 zo dňa 20. 2. 2007)
predložil komplexné stanovisko z hľadiska z hľadiska jednotlivých úsekov ochrany životného prostredia:
Uvádza, že odbory zložiek životného prostredia a ochrany prírody a krajiny nemajú k zámeru pripomienky. 
Úsek štátnej správy odpadového hospodárstva upozorňuje na nepresnosti v texte zámeru týkajúce sa chýb pri citáciách právnych predpisov a na uvádzanie údajov v doplnku č. 1 o množstvách odpadov od podnikateľských subjektov, pričom zámer sa zaoberá iba separovanými zložkami komunálneho odpadu. 
Okresné riaditeľstvo Hasičského a záchranného zboru v Novom Meste nad Váhom (list č.ORHZ-113/R-2007 zo dňa 6. 2. 2007)
posúdilo zámer podľa § 28 zákona NR SR č. 314/2001 Z. z. o ochrane pred požiarmi a podľa § 40 vyhlášky MV SR č. 121/2002 Z. z. a  uviedlo, že nemá pripomienky k riešeniu protipožiarnej bezpečnosti uvedenému v zámere
Požaduje, v ďalšom stupni PD, dodržať ustanovenia platných právnych predpisov a noriem na úseku protipožiarnej bezpečnosti a ochrany pred požiarmi.  
Obvodný pozemkový úrad v Novom Meste nad Váhom (list č. H/2007/315 - 2 zo dňa 9. 2. 2007)
konštatoval, že  pozemky par. č. 2454 - ostatná plocha vo výmere 2632 m2 a par. č. 2455 - zastavaná plocha a nádvoria vo výmere 5725 m2 na  k. ú. Nové Mesto nad Váhom dotknuté navrhovanou činnosťou nie sú poľnohospodárskou pôdou podľa zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov, a preto nemá námietky k realizácii navrhovanej činnosti.   
Obvodný úrad v Novom Meste nad Váhom, odbor krízového riadenia (list č. A/2007/00833 zo dňa 12. 2. 2007)
súhlasí s realizáciou navrhovanej činnosti bez pripomienok.
Obvodný úrad pre cestnú dopravu a pozemné komunikácie v Novom Meste nad Váhom (list č S/2007/00307 - 02 zo dňa 14. 2. 2007)
Konštatuje, že navrhovaná činnosť sa nedotýka ciest II. a III. triedy a upozorňuje, že vyjadrenie  nenahrádza povolenia potrebné podľa cestného a stavebného zákona 
Úrad Trenčianskeho samosprávneho kraja (list č TSK/2007/00710, zo dňa 16. 2. 2007) 
konštatuje, že navrhovaná činnosť nie je v rozpore so schválenými Zmenami a doplnkami územného plánu VÚC Trenčianskeho kraja č. 1/2004 a nemá k nej pripomienky. 
Slovenská agentúra životného prostredia v Banskej Bystrici (list č CZ: 455/2007  zo dňa 22. 2. 2007)
konštatuje, že v rámci navrhovanej činnosti musia byť dodržané relevantné ustanovenia zákona č. 223/2001 Z. z. o odpadoch a o zmene a doplnení niektorých zákonov tak aby sa zabezpečil priestor, kde sa budú odovzdávať oddelené zložky separovaného zberu a oddelené nebezpečné odpady z komunálnych odpadov.
Uvádza, že  umiestnenie zberového dvora v priemyselnej časti mesta je zábezpekou, že činnosť nebude mať negatívny vplyv na obyvateľstvo. 
K realizácii navrhovanej činnosti nemá pripomienky.
Mesto Nové Mesto nad Váhom (list č ŽP - 74/2007/Pá  zo dňa 2. 3. 2007)
k realizácii navrhovanej činnosti nemá pripomienky.  
Občianske združenie Brečtan, o. z., Nové Mesto nad Váhom (list č pn/č. 2/2007Pá  zo dňa 25. 2. 2007
konštatuje, že  podľa § 39 ods. 14 zákona č. 223/2001 Z. z. o odpadoch bude potrebné od roku 2010 zabezpečiť triedenie minimálne 5 zložiek z komunálneho odpadu - papier, sklo, plasty, biologický odpad a kovy, že zámere sa nepočíta so separovaním železných kovov a neželezných kovov.
Požaduje, aby bol zoznam odpadov rozšírený o kovy - železné a neželezné a dôrazom na hliník - fólie plechovky. 
Žiada zoznam zbieraných separovaných odpadov rozšíriť o odpady“ 20 01 13 Rozpúšťadlá; 20 01 17 Fotochemické látky; 20 01 19 Pesticídy; 20 01 23 Vyradené zariadenia obsahujúce chlórfluórované uhľovodíky; 20 01 25 Jedlé oleje a tuky; 20 01 28 Farby, tlačiarenské farby, lepidlá a živice obsahujúce nebezpečné látky; 20 01 29 Detergenty obsahujúce nebezpečné látky; 20 01 30 Detergenty iné ako uvedené v 20 01 29; 20 01 34 Batérie a akumulátory iné ako uvedené v 20 01 33; 20 01 35 Vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné látky.
Upozorňuje na potrebu doplniť výbavu zberného dvora o zariadene na váženie odpadov. 
Navrhuje kapacitu kompostárne zvýšiť na 2 500 t/r. Navrhované množstvo 2000 t/r považuje za nedostatočné a bez rezervy.
Požaduje kapacitu kompostárne doložiť odborným výpočtom.
Žiada zhodnotiť odpady, ktoré vzniknú pri búracích prácach nevyhovujúcich objektov na povolenom zariadení na zhodnocovanie odpadov (drvička stavebných odpadov sa nachádza vo vzdialenosti do 50 km). 
Nesúhlasí s využívaním pitnej vody na hasiace účely  a navrhuje využiť zdroje podzemnej vody narazením vlastnej studne s využitím sprinklerov - hasiacich zariadení.
Navrhuje v okrajových častiach mesta navyše vybudovať zberné priestory, vzhľadom na to, že vzdialenosť do navrhovaného zberového dvora považuje pre niektorých občanov ako demotivujúcu.
Navrhuje teplú úžitkovú vodu vyrábať ohrievaním slnečnými kolektormi, čí sa zníži zaťaženie dotknutého územia emisiami.
Navrhuje spracovať spôsob zberu odpadov na území mesta a osvetovú činnosť pre občanov v súvislosti so zberným dvorom, ktorú je potrebné rozbehnúť minimálne 1 rok pred sprevádzkovaním zariadenia.        

5. Vypracovanie odborného posudku podľa  § 36 zákona
Odborný posudok na základe určenia  MŽP SR  listom č. 2928/07-3.4/hp zo dňa 26. 4. 2007, vypracovala Ing. Barbora Urbanová, Fándlyho 756/24, 926 01 Sereď, zapísaná ako fyzická osoba v zozname odborne spôsobilých osôb pod  č. 427/2006 - OPV (ďalej len „spracovateľka posudku“).
Spracovateľka posudku vypracovala posudok a návrh záverečného stanoviska na základe predloženého zámeru, vlastných poznatkov z obhliadky lokality, konzultácie s navrhovateľom, záznamu z verejného prerokovania, doručených písomných stanovísk od jednotlivých subjektov procesu posudzovania, príslušných právnych predpisov, noriem a na základe konzultácií so spracovateľom zámeru a projektovej dokumentácie stavby.
Z hľadiska úplnosti zámeru spracovateľ posudku uvádza, že predložený zámer, ktorý nahrádza správu o hodnotení, je vypracovaný po formálnej stránke na dostačujúcej úrovni. Obsah a štruktúra textovej časti je vypracovaná podľa prílohy č. 9 zákona a zodpovedá potrebám posúdenia podľa zákona a postačuje z hľadiska posúdenia podľa § 36 zákona, pri zohľadnení podrobnosti vypracovania vyžadovanom podľa § 22 zákona. Zámer má vyhovujúcu kvalitu  a dostatočne vystihuje všetky podstatné okolnosti, ktoré by mohli vplývať na životné prostredie v súvislosti s vybudovaním a prevádzkovaním zberového zariadenia. 
Spracovateľka posudku považuje za opodstatnené požiadavky vyplývajúce z procesu posudzovania v oblasti základnej charakteristiky navrhovanej činnosti vyplývajúce z vyhodnotenia odborného vecného rozsahu predloženého zámeru a požiadavky na technické zabezpečenie nakladania s odpadmi počas prevádzkovania zberového dvora. Za prioritné považuje doriešenie spevnených plôch kompostoviska na vodohospodársky zabezpečené plochy, skladovanie nebezpečných odpadov zodpovedajúcim spôsobom, dodržiavanie technologického postupu kompostovania, spracovanie organizačno-prevádzkových a technických opatrení a prevádzkovej dokumentácie pre prevádzkovanie zariadenia, ktoré vyplývajú z legislatívy na úseku odpadového hospodárstva. Navrhovateľ musí rešpektovať počas výstavby a počas prevádzky v konkrétnom čase platné legislatívne podmienky.
Spracovateľka posudku odporučila realizáciu navrhovanej činnosti s tým, že budú dodržané podmienky vyplývajúce z procesu posudzovania a ak v ďalších stupňoch projektovej prípravy navrhovanej činnosti budú vyriešené neurčitosti a riziká, ktoré boli identifikované v procese hodnotenia.

IV.   CELKOVÉ HODNOTENIE VPLYVOV NAVRHOVANEJ ČINNOSTI
Celkové vplyvy navrhovanej činnosti na dotknuté územie boli komplexne zdokumentované a vyhodnotené na základe podrobného prehodnotenia všetkých predložených podkladových materiálov a vyjadrení zainteresovaných strán. 
Základné údaje o predpokladaných priamych a nepriamych, kladných a záporných vplyvoch navrhovanej činnosti na životné prostredie vrátane zdravia sú členené vplyvy v rámci požiadaviek na vstupy a v rámci údajov o výstupoch.  Syntetizované sú v opatreniach na zmiernenie nepriaznivých vplyvov navrhovanej činnosti na životné prostredie. 
Predpokladané vplyvy na životné prostredie predstavujú vplyvy vyvolané činnosťami súvisiacimi s realizáciou a prevádzkovaním navrhovanej činnosti. 
Priame vplyvy predstavujú vplyvy súvisiace s realizáciou stavby, ktoré sa považujú za málo významné, vzhľadom na to, že činnosť bude vykonávaná v existujúcich stavbách a nevyžaduje si prípravu územia. Terénne úpravy, zemné práce a stavebné úpravy budú vykonané v nevyhnutnom rozsahu. Prevádzkou navrhovanej činnosti málo stúpne intenzita dopravy na príjazdovej komunikácii a mierne sa ovplyvní hladina hluku. Ovplyvnenie ovzdušia prevádzkou pri dodržaní technologických postupov nebude významné. Po uvedení objektu do prevádzky vznikne 8 nových pracovných miest. Nová prevádzka poskytne služby v oblasti odpadového hospodárstva.   
Nepriame vplyvy predstavuje produkcia odpadov, produkcia odpadových vôd, spotreba pitnej vody a elektrickej energie. 
Pozitívny vplyv prevádzky na životné prostredie sa prejaví po uvedení zberového dvora do prevádzky - navrhovaná činnosť je nevyhnutnou súčasťou organizovaného systému separovaného zberu zložiek komunálneho odpadu a poskytuje možnosť dôsledného dotriedenia odpadov, zhromažďovania  odpadov na účely následného materiálového zhodnotenia a spracovanie biologicky rozložiteľných odpadov. Uvedené činnosti a zhodnocovanie biologicky rozložiteľných odpadov kompostovaním významným spôsobom prispieva k znižovaniu množstva komunálnych odpadov ukladaných na skládkach. Sekundárne dochádza k ďalšiemu pozitívnemu vplyvu na životné prostredie, ktorým je šetrenie primárnych zdrojov surovín.
Z hľadiska účelu navrhovanej činnosti a jej celospoločenského významu  možno konštatovať, že pozitívny prínos realizácie novej prevádzky podstatne prevýši prípadné negatívne vplyvy.
Predpokladané vplyvy predstavujú vplyvy vyvolané činnosťami súvisiacimi s realizáciou a prevádzkovaním zámeru. 
Hodnotenie zdravotných rizík je odhad miery závažnosti záťaže ľudskej populácie vystavenej zdraviu škodlivým faktorom, pracovným podmienkam a spôsobu života s cieľom znížiť zdravotné riziká. Prevádzka je z tohto hľadiska hodnotená ako environmentálne únosná a činnosť akceptovaná ako primeraná a vhodná. Hodnotenie sa vykonalo pre činnosť prevádzky zberového dvora a posudzoval sa vplyv hluku a znečistenia ovzdušia. Vzhľadom na dostatočnú vzdialenosť areálu od obytných zón mesta, nie je predpoklad ovplyvňovania prostredia hlukom a vibráciami. V zámere sa konštatuje, že zdroje znečisťovania ovzdušia neovplyvnia súčasné pomery dotknutého územia ani z hľadiska hygieny ovzdušia. 
Vplyvy na obyvateľstvo 
Zdrojom hluku a vibrácií bude doprava odpadov do zberového dvora, technologické zdroje pri dotrieďovaní odpadov, technologické zdroje pri spracovávaní biologického odpadu a odvoz upravených odpadov. Vzhľadom na dostatočnú vzdialenosť areálu od obytných zón mesta, nie je predpoklad ovplyvňovania prostredia hlukom a vibráciami. Hluk a vibrácie budú sledované počas prevádzky a zamestnávateľovi poskytnú dostatok merateľných výstupov pre zhodnotenie nutnosti vykonania opatrení. Zdrojom tepla a zápachu je kompostovanie, počas ktorého sa uvoľňuje do prostredia teplo, vodná para a rôzne plyny, ktoré môžu zapáchať. Opatrenia pre prípad vzniku zápachu budú stanovené v prevádzkových predpisoch a budú sa riešiť dôsledným prehŕňaním zakládok.  
Vplyvy na podzemné vody
Podzemné vody môžu byť ovplyvnené počas výstavby pri havarijných únikoch pri manipulácii s chemickými látkami a prípravkami, farbami a pod. a zo stavebných mechanizmov. Počas prevádzky zberového dvora budú vznikať splaškové odpadové vody, zrážkové vody a výluhové vody z kompostárne. Splaškové a zrážkové vody budú zaústené do verejnej kanalizácie. Výluhová vody z kompostárne bude zachytávaná v zbernej nádrži navrhnutej z vodostavebného betónu s objemom 60 m3 a bude využívaná spätne na vlhčenie zakládky kompostu. Po jej prípadnom naplnení bude odvážaná cisternovými automobilmi do vybranej ČOV. Zberná nádrž bude nepriepustná a nebude prepojená s verejnou kanalizáciou. Plocha kompostárne bude nepriepustná a vyspádovaná k otvoreným rigolom vyústeným do zbernej nádrže. Na skladovanie vyseparovaných kvapalných odpadov bude slúžiť samostatný sklad odpadov, ktorý musí spĺňať podmienky právnych a technických predpisov vzťahujúcich sa na skladovanie príslušných druhov odpadov (horľavých kvapalín, chemických látok a prípravkov a iných škodlivín). Pokiaľ bude splnená uvedená podmienka, nebude mať skladovanie kvapalných odpadov na podzemné vody významný negatívny vplyv.      
Vplyvy na ovzdušie
V súvislosti s realizáciou navrhovanej činnosti vzniknú dva zdroje znečisťovania ovzdušia podľa zákona č. 478/2002 Z. z. o ochrane ovzdušia v znení neskorších predpisov. Palivový spotrebič na spaľovanie zemného plynu, ktorý bude slúžiť na vykurovanie objektov je považovaný za malý zdroj znečisťovania ovzdušia. Kompostáreň tvorí stredný zdroj znečisťovania ovzdušia.   
Vznik zápachu z procesu kompostovania je indikátorom porušenia technologického postupu kompostovania a musia byť urobené okamžité nápravné opatrenia. Kompostáreň je dostatočne vzdialená od najbližšej obytnej zóny a obťažovanie zápachom je nepravdepodobné.    
Prevádzkou zberového dvora dôjde k zvýšeniu intenzity dopravy na príjazdových komunikáciách k areálu zberového dvora. Autodoprava je zdrojom znečisťujúcich látok v ovzduší. Početnosť pohybov automobilov však nebude vysoká a predpokladá sa, že prevádzka dopravy kvalitu ovzdušia  v hodnotenej lokalite nezmení.  
Produkcia odpadov 
Odpady sa budú tvoriť v dvoch časových etapách - pri výstavbe zberového dvora a pri jeho prevádzkovaní. Väčšie množstvá odpadov budú vznikať počas demolácií nevyužiteľných objektov a ich častí. Tieto stavebné odpady sa budú dôsledne triediť na odpady, ktoré je možné materiálovo zhodnotiť (drvením) na využiteľný materiál a na odpady, ktoré budú zneškodnené skládkovaním. Stavebné odpady, ktoré sú znečistené nebezpečnými látkami sa budú zhromažďovať oddelene a na ich zneškodnenie sa vykoná dekontamináciou alebo uložením na skládke na nebezpečný odpad. 
Riziká spojené s realizáciou činnosti 
Najvýznamnejšie riziko prevádzky predstavuje požiar, ako nepredvídateľná udalosť, pri ktorej dochádza k uvoľňovaniu toxických splodín horenia a tepla, ktoré ohrozujú život, zdravie osôb a životné prostredie. Toto riziko bude eliminované podľa platných právnych predpisov na úseku ochrany pred požiarmi.   
Ďalším rizikom je potenciálna havária spôsobená únikom nebezpečných látok počas výstavby ako aj počas prevádzky. Počas výstavby sa takáto situácia bude riešiť podľa schválených postupov dodávateľov stavby a počas prevádzky podľa havarijných plánov v zmysle zákona č. 223/2001 Z. z. a zákona č. 364/2004 Z. z. 
Riziko vzniku infekcie spôsobenej nevhodným výberom organických látok na kompostovanie bude eliminované dodržiavaním pracovných a technologických postupov kompostovania, ktoré určujú, aké odpady môžu byť do procesu výroby kompostu použité.  
Komplexné posúdenie očakávaných vplyvov činnosti z hľadiska ich významnosti a ich porovnávanie s  platnými právnymi predpismi 
Identifikované vplyvy nedosahujú úroveň významných vplyvov na jednotlivé zložky životného prostredia. Za základe očakávaných vplyvov posudzovanej činnosti uvedených v zámere je možné konštatovať,  že vplyvy neprekročia rámec povolených právnych limitov a technických noriem, riziká z výstavby a prevádzkovania činnosti sa pohybujú v spoločensky prijateľnej miere a je možné ich zmierniť vhodnými technickými alebo organizačnými opatreniami.
Predpokladané vplyvy presahujúce štátne hranice.
Pri realizácii navrhovanej činnosti  sa vzhľadom na umiestnenie, rozsah a charakter navrhovanej činnosti nebudú produkovať emisie alebo iné vplyvy, ktoré by prispievali k diaľkovému znečisteniu alebo cezhraničnému negatívnemu vplyvu na zložky životného prostredia susedných štátov. Posudzovaná činnosť nepresiahne svojim vplyvom štátne hranice SR.

V. Celkové hodnotenie vplyvov navrhovanej činnosti na navrhované  chránené vtáčie územia, územia európskeho významu alebo súvislú  európsku sústavu chránených území (Natura 2000)
Navrhovaná činnosť bude situovaná mimo navrhované územia európskeho významu, navrhované vtáčie územia a mimo súvislú európsku sústavu chránených území. 
Navrhovaná činnosť nebude mať negatívny vplyv buď samostatne, alebo v kombinácii s inou činnosťou na územie patriace do súvislej európskej sústavy chránených území alebo na územie európskeho významu a na ich priaznivý stav z hľadiska ich ochrany.

VI.  Závery

1. Záverečné stanovisko k navrhovanej činnosti 
Na základe komplexného posúdenia navrhovanej činnosti, predložených stanovísk, ako i stavu životného prostredia dotknutého územia, predpokladaných pozitívnych i negatívnych vplyvov navrhovanej činnosti na jednotlivé zložky životného prostredia a navrhnutých opatrení na zmiernenie jej možných negatívnych vplyvov sa
o d p o r ú č a
realizácia navrhovanej činnosti  „Zberový dvor pre separovaný a biologický odpad Nové Mesto nad Váhom“ za predpokladu splnenia podmienok uvedených v bode VI. 3 záverečného stanoviska.

2. Odporúčaný variant
Na základe záverov komplexného posúdenia navrhovanej činnosti podľa zákona sa pre realizáciu odporúča variant navrhovanej činnosti uvedený v zámere, ktorý bude umiestnený v Trenčianskom kraji, v okrese Nové Mesto nad Váhom, na katastrálnom území  Nové Mesto nad Váhom na parcelách č. 2455, 2454, ktoré sú vedené ako zastavané plochy a nádvoria. 
Odporúčaný variant pozostáva z vybudovania zberového dvora, ktorý bude slúžiť na:
·	Zhromažďovanie separovaných problémových zložiek komunálnych odpadov s kapacitou cca 192 ton/rok. 
·	Vybudovanie technologickej linky na dotrieďovanie odpadov zo separovaného zberu, upravených lisovaním a zviazaním do balíkov, tak aby boli pripravené na odber podľa  podmienok  dohodnutých s odberateľmi s kapacitu dotrieďovacej linky cca 1688 až 1940 ton/rok.
·	Zhodnotenie biologického odpadu kompostovaním s kapacitou cca 2 500 ton/rok biologicky rozložiteľného odpadu a cca  1 350 t/rok vyrobeného kompostu.  

3. Odporúčané podmienky pre etapu výstavby a prevádzky navrhovanej činnosti.
Na základe posúdenia kvality životného prostredia v dotknutom území a výsledkov environmentálneho hodnotenia navrhovanej činnosti s prihliadnutím na stanoviská zainteresovaných subjektov a pripomienky  z odborného posudku ako aj zo zhodnotenia navrhovaných opatrení, minimalizujúcich predpokladané negatívne vplyvy na životné prostredie predmetnej lokality sa odporúčajú nasledovné podmienky pre prípravu, realizáciu a prevádzku navrhovanej činnosti:
1.	Vykonať, v rámci inžiniersko-geologického prieskumu, radónový prieskum podľa NV SR vyhlášky č. 345/2006 Z. z. o základných bezpečnostných požiadavkách na ochranu zdravia pracovníkov a obyvateľov pred ionizujúcim žiarením a prípadné následné opatrenia vykonať na základe konzultácií s príslušným orgánom verejného zdravotníctva. 
2.	V dostatočnom predstihu zabezpečiť propagáciu zvoleného systému separovaného zberu komunálnych odpadov na území mesta a zberového dvora pre separovaný a biologický odpad. 
3.	Riešiť skladovanie a manipuláciu s nebezpečnými látkami a nebezpečnými odpadmi tak, aby boli splnené podmienky právnych a technických predpisov vzťahujúcich sa na príslušné druhy nebezpečných látok (horľavé kvapaliny, chemické látky a prípravky, chemické faktory a pod.) a v súlade s nimi navrhnúť technické zabezpečenie skladových priestorov vrátane uzatvorených kontajnerov, havarijných vaní a záchytných nádrží pre prípad havarijných únikov. 
4.	Projekčne pripraviť podmienky pre vyhovujúce skladovanie odpadov, ktorých pôvodcom bude prevádzka kompostárne. 
5.	Doplniť špecifikáciu druhov odpadov vznikajúcich počas prevádzky zariadenia ako sú odpady kat. č. 19 05 03 - kompost nevyhovujúcej kvality, odpady kat. č. 15 02 02 - absorbenty, filtračné materiály, ochranné odevy, handry na čistenie kontaminované nebezpečnými látkami a pod.
6.	Zabezpečiť zhodnotenie resp. zneškodňovanie všetkých odpadov vznikajúcich činnosťou prevádzky u oprávnených osôb na zmluvnom základe.
7.	Vykonávať evidenciu množstva vzniknutých odpadov a po začatí prevádzky ich zasielať na príslušný obvodný úrad životného prostredia podľa s vyhlášky MŽP SR č. 283/2001 Z. z. v znení neskorších predpisov.
8.	Pri realizácii a  prevádzke navrhovanej činnosti dodržať príslušné ustanovenia zákona č. 364/2004 Z. z. o vodách a o zmene zákona SNR č.372/1990 Zb. o priestupkoch v znení neskorších predpisov tak, aby boli chránené  povrchové a podzemné vody.
9.	Vybudovať monitorovací systém podzemných vôd na základe hydrogeologického posudku podľa § 39 ods. 2 písm. e) zákona č. 364/2007 Z. z. o vodách, podľa ktorého je každý, kto zaobchádza s nebezpečnými látkami povinný vybudovať a riadne prevádzkovať účinné kontrolné systémy na včasné zistenie úniku nebezpečných látok, pravidelne vyhodnocovať výsledky sledovania a oznamovať výsledky orgánu štátnej vodnej správy.   
10.	Pravidelne kontrolovať tesnosť akumulačnej nádrže a opatreniami zamedziť úniku znečisťujúcich látok do podzemných  a povrchových vôd. 
11.	Zrekonštruovať spevnené a parkovacie plochy v areáli aj zbernú nádrž v priestore kompostárne  vhodnou vodonepriepustnou povrchovou úpravou. 
12.	Zabezpečiť všetky spevnené a manipulačné plochy, na ktorých sa bude manipulovať s nebezpečnými látkami alebo sa tieto budú na nich skladovať, tak aby boli izolované voči priesaku nebezpečných látok do povrchových a podzemných vôd.
13.	Uviesť podmienky nakladania s  tzv. „kuchynským odpadom“ podľa Nariadenie Európskeho Parlamentu a  Rady č. 1774/2002,  ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu. (kompostovaním „kuchynského odpadu“ a kalov z čistenia komunálnych odpadových vôd musí byť dosiahnutý požadovaný stupeň hygienizácie z dôvodu možnej prítomnosti patogénnych mikroorganizmov).
14.	Vyšpecifikovať druhy a vykonať materiálovú bilanciu stavebných odpadov vzniknutých počas výstavby zariadenia  a údaje uviesť v PD stavby pre stavebné povolenie. Navrhnúť spôsob ďalšieho nakladania so stavebnými odpadmi podľa zákona č. 223/2001 Z. z. o odpadoch v znení neskorších predpisov.     
15.	Dôsledne triediť stavebné odpady na odpady, ktoré je možné materiálovo zhodnotiť drvením na využiteľný materiál a na odpady, ktoré budú zneškodnené skládkovaním. Zhromažďovať oddelene stavebné odpady, ktoré sú znečistené nebezpečnými látkami a zvoliť vhodný spôsob zneškodnenia dekontamináciou alebo uložením na skládke na nebezpečný odpad.   
16.	Maximálne využívať kapacitu kompostárne, ktorá je podľa údajov zo zámeru 2500 t ročne.    
17.	Elimináciu šírenia  emisií pachových látok z kompostárne vykonávať podľa pokynov v prevádzkovej dokumentácii kompostárne pravidelným prehŕňaním zakládky (dodržiavanie frekvencie obracania kompostovacieho materiálu, zakrývanie kompostovacích hroblí,...).
18.	Posúdiť odborne spôsobilou osobou možnosť zhoršenia kvality ovzdušia v čase prevádzky kompostárne.
19.	Dodržiavať právne predpisy o bezpečnosti pri práci a ochrany zdravia pri práci, platné technické, technologické, organizačné a bezpečnostné predpisy súvisiace s navrhovanou činnosťou, s prevádzkovaním technických zariadení a strojov a predpisy výrobcov pre dodané technické zariadenia a stroje. 
20.	Vyžiadať vyjadrenie príslušného orgánu verejného zdravotníctva podľa zákona č. 126/2006 Z. z. o verejnom zdravotníctve a o zmene a doplnení niektorých zákonov.
21.	Zabezpečiť dodržiavanie ustanovení § 19 Povinnosti držiteľa odpadu a § 21 Povinnosti prevádzkovateľa zariadenia na zhodnocovanie odpadov alebo zneškodňovanie odpadov podľa zákona o odpadoch.
22.	Požiadať o udelenie súhlasu na prevádzkovanie zariadenia na zhodnocovanie odpadov podľa § 7 ods. 1 písm. c) zákona o odpadoch (činnosť R3 a R12 podľa prílohy č. 2 zákona ).
23.	Viesť prevádzkovú dokumentáciu zariadenia na zhodnocovanie odpadov pre zariadenie dotrieďovacej linky a kompostárne podľa § 30 vyhlášky č. 283/2001 Z. z. v rozsahu:
·	technologický reglement,
·	prevádzkový poriadok, 
·	prevádzkový denník, 
·	obchodné a dodávateľské zmluvy,
·	súhlasy, vyjadrenia a stanoviská.
24.	Všetky opatrenia o nakladaní s odpadmi zahrnúť do prevádzkového poriadku podľa zákona č. 223/2001 Z. z. o odpadoch.
25.	Požiadať o udelenie súhlasu na nakladanie s nebezpečnými odpadmi podľa § 7 ods. 1 písm. g) zákona o odpadoch. Povinnosť požiadať o tento súhlas sa vzťahuje aj na stavebné odpady a odpady z demolácii s obsahom nebezpečných látok v množstve viac ako 100 kg. 
26.	Zberový dvor bude slúžiť aj pre jednotlivých občanov, ktorí môžu doniesť do zariadenia akúkoľvek separovanú zložku z komunálneho odpadu, a preto sa odporúča, aby sa zoznam odpadov rozšíril na všetky separovane zbierané zložky komunálnych odpadov podľa podskupiny 20 01 Katalógu odpadov. Na základe vyhotovenej PD je možné konštatovať, že technické, dispozičné a kapacitné riešenie priestorov skladovania takúto možnosť nevylučuje.
27.	Zvážiť možnosť aby na prípravu teplej úžitkovej vody bol realizovaný alternatívny zdroja energie (slnečné žiarenie) - slnečnými kolektormi, vzhľadom na vysoký počet slnečných dní v okrese Nové Mesto nad Váhom a predpokladané zníženie emisií zo spaľovania zemného plynu. 
28.	Doplniť výbavu zberného dvora o zariadene na váženie odpadov, prípadne zabezpečiť kontrolu množstva odpadov v rámci kompostárne  iným zodpovedajúcim spôsobom. 
29.	Sledovaním a posudzovaním rizík preverovať dodržiavanie predpísaných a garantovaných hladín hluku a vibrácií prostredia (vo vnútornom prostredí) podľa nariadenia vlády SR č. 115/2006 Z. z. a č. 416/2005 Z. z. v znení neskorších predpisov; v prípade predpokladu prekročenia akčných hodnôt expozície vibráciám, alebo expozícii hluku vykonať merania a následne opatrenia na ochranu zdravia ľudí a bezpečnosti pri práci.
30.	Vypracovať havarijný plán a plán preventívnych opatrení na zamedzenie vzniku neovládateľného úniku znečisťujúcich látok do životného prostredia a na postup v prípade ich úniku podľa  § 29 zákona č. 364/2004 Z. z. o vodách, § 5 vyhlášky MŽP SR č. 100/2005 Z. z. ktorou sa ustanovujú podrobnosti o zaobchádzaní s nebezpečnými látkami, o náležitostiach havarijného plánu a o postupe pri riešení mimoriadneho zhoršenia vôd.
31.	Dodržiavať bezpečnostné predpisy, ochranu a bezpečnosť pracovníkov, zabezpečiť podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov. Obsluhu oboznámiť s prevádzkovým poriadkom, o povinnostiach zamestnancov, o ochrane zdravia a zásadách prvej pomoci, o preventívnych opatreniach a predchádzaní prevádzkových porúch a havárií.
32.	Zabezpečiť technické riešenie zariadenia tak, aby pri prevádzke kompostárne neboli prekročené najvyššie prípustné hladiny hluku podľa NV SR č. 339/2006 Z. z., ktorým sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií. 
33.	Dodržiavať ostatné opatrenia na elimináciu negatívnych vplyvov, napr. vyplývajúce z platných rozhodnutí orgánov štátnej správy, alebo zmenou súčasnej legislatívy.
34.	Vypracovať prevádzkový poriadok, navrhnúť opatrenia pre prípad havárie pri nakladaní s odpadmi. Charakterizovať konkrétne pracovné podmienky zamestnancov z hľadiska ochrany zdravia a bezpečnosti pri práci, aj prípadné zdravotné riziká v pracovnom prostredí a vypracovať návrh opatrení na ich odstránenie.
35.	Riešiť pracovné priestory zberného dvora podľa NV SR č. 391/2006 Z. z. o minimálnych bezpečnostných a zdravotných požiadavkách na pracovisko.  
36.	Nevyužívať pitnú vodu na hasiace účely  a zvážiť možnosť využitia zdroja podzemnej vody narazením vlastnej studne s využitím sprinklerov - hasiacich zariadení.
37.	Vykonávať pravidelné školenia pracovníkov so zameraním na riešenie havarijných situácií, mimoriadnych stavov a na bezpečnosť a ochranu zdravia pri práci.
38.	Odporúča sa vypracovať plán sadových úprav riešeného areálu s následnou výsadbou okrasných stromových a kríkových drevín. 
Spôsob kontroly dodržiavania uvedených podmienok bude určený pri  povolení stavby podľa osobitných predpisov (stavebné povolenie, kolaudačné konanie).
Navrhované opatrenia vychádzajú zo zásadných požiadaviek splnenia požiadaviek platnej legislatívy.  Spôsob kontroly dodržiavania týchto podmienok bude určený pri  povolení stavby podľa osobitných predpisov (stavebné povolenie, kolaudačné konanie).

1.	Odôvodnenie záverečného stanoviska vrátane zdôvodnenia akceptovania alebo neakceptovania predložených písomných stanovísk k zámeru

Záverečné stanovisko bolo vypracované podľa § 37 ods. 1 a 2 zákona na základe zámeru, rozsahu hodnotenia, resp. upustenia od vypracovania správy o hodnotení, stanovísk k zámeru jednotlivých zainteresovaných počas procesu posudzovania pre navrhovanú činnosť, záznamu z verejného prerokovania, odborného posudku, konzultácií, obhliadky lokality a vyžiadaných podkladov.
Pri hodnotení podkladov a vypracovaní záverečného stanoviska sa postupovalo podľa ustanovení zákona. 
MŽP SR dôsledne analyzovalo každú pripomienku a stanoviská od dotknutých subjektov a expertov. Opodstatnené pripomienky sú premietnuté do návrhu opatrení.
Pri odporúčaní navrhovanej činnosti sa brali do úvahy vplyvy na obyvateľstvo a jeho zdravie a prírodné prostredie (aj chránené územia), ako aj niektoré technicko-ekonomické vplyvy. 
Odporučenie realizácie navrhovanej činnosti možno odôvodniť aj nasledovnými skutočnosťami:
·	Navrhované zariadenie bude umiestnené v existujúcich stavbách a na existujúcich plochách, v zastavanom území bývalého areálu kotolne CZT. Nie je potrebný záber poľnohospodárskej pôdy. 
·	Realizácia navrhovaného variantu činnosti je z hľadiska celkových (negatívnych i pozitívnych) vplyvov na životné prostredie možná a je možné ju odporúčať.
·	Akceptovaním a realizovaním navrhovaných opatrení na prevenciu, elimináciu, minimalizáciu a kompenzáciu nepriaznivých vplyvov navrhovanej činnosti na životné prostredie a dôslednou poprojektovou analýzou je možné minimalizovať prevažnú časť očakávaných ako i reálne jestvujúcich negatívnych vplyvov výstavby a prevádzky navrhovanej činnosti v danej lokalite a zabezpečiť tak prevahu pozitívnych vplyvov navrhovanej činnosti v posudzovanom území.
V priebehu posudzovania boli zvážené všetky predpokladané vplyvy navrhovanej činností na životné prostredie, popísané v zámere, posudku a v kapitole IV. tohto záverečného stanoviska. Zvážili sa všetky riziká navrhovaného variantu z hľadiska vplyvu na životné prostredie, chránené územia a zdravie obyvateľov, na základe čoho bolo preukázané, že navrhovanú činnosť je možné realizovať v navrhovanom variante, ak budú splnené opatrenia na minimalizáciu a elimináciu vplyvov činnosti a za vykonania štandardných opatrení počas výstavby a prevádzky navrhovanej činnosti. 
Celkove bolo na MŽP SR doručených 11 písomných stanovísk od zástupcov zainteresovaných orgánov štátnej správy, samosprávnych orgánov, odborných organizácii, jedno stanovisko mimovládnej organizácie a jeden záznam z verejného prerokovania. 
Subjekty, ktoré sa písomne vyjadrili k navrhovanej činnosti odporúčajú navrhovanú činnosť buď bez pripomienok alebo za dodržania podmienok, ktoré boli premietnuté do kapitoly VI. 3. Žiadny zo subjektov, ktoré sa vyjadrili v rámci procesu posudzovania neboli proti realizácii navrhovanej činnosti. Na základe priebehu a výsledkov verejného prerokovania navrhovanej činnosti ako aj samotného procesu hodnotenia navrhovanej činnosti možno konštatovať, že verejnosť nemá námietky k realizácii navrhovanej činnosti.
V rámci hodnotenia vplyvov na životné prostredie podľa zákona boli zhodnotené tie vplyvy na životné prostredie, ktoré bolo možné v tomto štádiu poznania predpokladať.

5.	Požadovaný rozsah poprojektovej analýzy 
Zákon č.17/1992 Zb. o životnom prostredí určuje každému, kto svojou činnosťou znečisťuje alebo poškodzuje životné prostredie alebo kto využíva prírodné zdroje, povinnosť zabezpečovať sledovanie tohto pôsobenia a poznať jeho možné dôsledky na vlastné náklady a poskytovať o nich informácie. Predmetom monitorovania sú tie zložky životného prostredia, pri ktorých realizácia navrhovanej činnosti spôsobí kvantifikovateľnú zmenu charakteristík.
V súvislosti s navrhovanou činnosťou je potrebné poprojektovú analýzu zamerať na:
·	Posudzovanie rizík a preverovanie dodržiavania predpísaných a garantovaných hladín hluku a vibrácií vnútorného prostredia a v prípade predpokladu prekročenia akčných hodnôt expozície vibráciám, alebo expozícii hluku vykonať merania.
·	Vyhodnocovanie výsledkov monitoringu podzemných vôd.
·	Monitorovanie priebežného množstva vypúšťaných odpadových vôd.
·	Sledovanie množstva a druhov produkovaných odpadov a dodržiavanie povinností pôvodcu odpadov a prevádzkovateľa zariadenia na nakladania s odpadmi a na zhodnocovanie odpadov podľa zákona o odpadoch. 
·	Sledovanie aktuálnosti prevádzkovej dokumentácie.
·	Kontrolovať dodržiavanie podmienok stavebného a kolaudačného rozhodnutia počas výstavby a prevádzky podľa právnych predpisov a technických noriem cestou dotknutých orgánov a organizácií.
Z hľadiska výstavby a prevádzky navrhovanej činnosti treba upozorniť najmä na podmienky ochrany zdravia pri práci, bezpečnosti práce a požiarno-bezpečnostných opatrení.
Vzhľadom na charakter navrhovanej činnosti nie je požadovaný rozsah poprojektovej analýzy obmedzený určitou dobou trvania. 
Na základe operatívneho vyhodnocovania výsledkov monitorovania, podľa § 39 ods. 3 zákona, je navrhovateľ povinný v prípade, ak sa zistí, že skutočné vplyvy činnosti posudzovanej podľa  zákona sú horšie, než sa uvádza v zámere činnosti, zabezpečiť opatrenia na zosúladenie skutočného vplyvu s vplyvom uvedeným  v zámere  podľa podmienok určených v rozhodnutí o povolení činnosti. V rozhodnutí o povolení na užívanie stavby podľa zákona č. 50/1976 Zb. v znení neskorších predpisov o územnom plánovaní a stavebnom poriadku (stavebný zákon), by mal povoľujúci orgán na túto povinnosť navrhovateľa upozorniť.

VII. Potvrdenie správnosti údajov

1	Spracovatelia záverečného stanoviska
Ministerstvo životného prostredia SR
odbor posudzovania vplyvov na životné prostredie
Ing. Helena Ponecová
    
v spolupráci s 

Regionálnym úradom verejného zdravotníctva 
so sídlom v Trenčíne
MUDr. Mária Štefkovičová, PhD., MPH

2. Potvrdenie správnosti údajov
Ing. Viera H u s k o v á
riaditeľka odboru 
posudzovania vplyvov na ŽP 
Ministerstvo životného prostredia SR

3. Miesto a dátum vydania záverečného stanoviska
Bratislava 6. 8. 2007